Imtella' Diċembru 10, 2021 Tinstema stramba imma vera! Il-Pulizija Amerikana ressqet lill-Grinch fil-Qorti u akkużatu li seraq il-ġugarelli tat-tfal. Kien l-Indian River County Sheriff's Office li fuq il-paġna tiegħu tal-Facebook tella' filmat li fih jidher raġel liebes tal-karattru maħluq minn Dr Seuss jitressaq fil-Qorti. Fl-awla preseduta mill-Imħallef Judge Nicole Menz kienu preżenti diversi tfal. Il-Grinch kien ikkundannat il-ħabs sal-24 ta' Diċembru biex ikun jista' jgawdi l-Milied.